Љубомора/11
XI ПОЈАВА

Бранко и пређашњи

Бранко: Добар дан, Арсо.
Арса: Ево га, баш добар.
Бранко: Је ли когод долазио?
Арса: Оно јест... Писмоноша донио писмио за вас.
Бранко (узима писмо и отвара): Датума нема... (Чита.) »Драги Бранко! Мило ми је, што ти могу јавити да ћу ти сјутра у осам сати доћи. Мислим да ће те ова вијест обрадовати. Твоја Ленка.« (Весело.) Ха, ево згоде, сад ћу ја моју малу Милку излијечити. (Узме перо и исправља.) Датума и нема, а да ми ствар боље пође за руком, то сам од осам сати направио десет, а од Ленка, Лена... Врло добро. Да сам се мислио годину дана, не би' боље смислио. (Арси.) А ти ћути, никоме ништа не говори. (Оде надесно.) 
Арса (за њим): Ћутаћу као риба.

Љубомора